OpenLLM-France/wikimedia huggingface dataset:
# Kids Return

Kids Return (キッズ・リターン, 'Kizzu Ritān') És una pel·lícula japonesa de 1996 escrita, muntada i dirigida per Takeshi Kitano. La pel·lícula va ser realitzada just després que Kitano es recuperés d'un accident de motocicleta que des d'aleshores va deixar part del seu cos paralitzat i amb el tic facial. Després d'una cirurgia extensa i una ràpida teràpia física va anar a treballar amb Kids Return enmig d'una especulació respecte a la possibilitat de mai més pogués tornar a treballar un altre cop. La música va ser composta un cop més per Joe Hisaishi i la fotografia a càrrec de Katsumi Yanagishima.

## Trama

La pel·lícula se centra en dos joves que deixen l'institut, Masaru (Ken Kaneko) i Shinji (Masanobu Ando), que intenten trobar una direcció i significant de les seves vides—un per esdevenir un yakuza lloctinent, l'altre per esdevenir un boxejador.

## Recepció

Quan la pel·lícula es va estrenar als cinemes va esdevenir el major èxit de la filmografia de Kitano al Japó, el públic del seu país fins aquell moment havia estat molt menys entusiasta amb les seves pel·lícules que els espectadors internacionals.

## Càsting

* Ken Kaneko com a Masaru
* Masanobu Ando com a Shinji
* Leo Morimoto com a mestre
* Hatsuo Yamatani com a director del club de boxa (Hatsuo Yamaya)
* Michisuke Kashiwaya com a Hiroshi
* Mitsuko Oka com a propietari del cafè-botiga i mare de Sachiko
* Yuuko Daike com a Sachiko
* Ryo Ishibashi com a cap de la yakuza local
* Susumu Terajima com a número 2 de la banda local
* Moro Morooka com a Hayashi
* Peking Genji
* Atsuki Ueda com a Reiko
* Kotaro Yoshida
* Koichi Shigehisa Com a entrenador
* Kyôsuke Yabe
* Yoshitaka Ôtsuka com a morós
* Masami Shimojô com a padrí de la Yakuza
* Kazuki Oh
* Shintarô Hasegawa
* Kanji Tsuda
* Yojin Hino Com a treballador de l'oficina del taxi (Yôjin Hino)
* Ren Osugi Com a passatger del taxi
* Takashi Hagino

## Banda sonora

Totes les cançons compostes per Joe Hisaishi.
* "Meet Again" − 5:02
* "Graduation" − 1:07
* "Angel Doll" − 2:21
* "Alone" − 1:15
* "As a Rival" − 1:29
* "Promise... for Us" − 5:08
* "Next Round" − 1:28
* "Destiny" − 3:31
* "I Don't Care" − 2:18
* "High Spirits" − 2:03
* "Defeat" − 2:29
* "Break Down" − 3:46
* "No Way Out" − 2:51
* "The Day After" − 0:44
* "Kids Return" − 4:40
# Cotorreta caragrisa

La cotorreta caragrisa (Brotogeris pyrrhoptera) és una espècie d'ocell de la família dels psitàcids que habita matolls de l'oest de l'Equador i nord-oest del Perú.
# Juan Antonio Ruiz de Alda Azarola

Juan Antonio Ruiz de Alda Azarola (Sant Sebastià, 1933- juliol 1988) fou un empresari i banquer espanyol.

## Biografia

Fill d'Amelia Azarola i de Julio Ruiz de Alda Miqueleiz, es creu que fou el un dels primers espanyols a obtenir un màster en Administració d'Empreses per la Universitat Harvard. Va començar a treballar al Banc de Bilbao i el 1962 seria un dels fundadors de Banif, la primera entitat espanyola per a la gestió de grans fortunes, el que ara es coneix com a Banca Privada. El 1975 van vendre Banif al Banco Hispano Americano. Poc abans s'havia casat amb la filla d'uns dels dirigents del banc, i es va incorporar a l'empresa familiar. Posteriorment tornaria a Bilbao a presidir la filial d'aquest el Banco de Comercio, entre 1978 i 1981. Durant els primers anys de la dècada de 1980 hi va haver una crisi bancària a Espanya. Fou llavors quan José Ramón Álvarez Rendueles, llavors governador del Banc d'Espanya i Mariano Rubio, subgovernador del mateix, van demanar a Ruiz de Alda que gestionés el Fons de Garantia de Dipòsits i que reordenés el sector. Després d'haver sanejat bancs com Banca Catalana i el mateix Hispano Americano, el 1984 Ruiz de Alda esdevindria subgovernador del Banc d'Espanya. Moriria l'estiu de 1988 en un accident de trànsit, on també va morir el seu fill.

## Referències

* ↑ España, La Nueva. «Los Ruiz de Alda: milicia, política y negocios - La Nueva España - Diario Independiente de Asturias». www.lne.es. [Consulta: 6 febrer 2018].
* ↑ País, Ediciones El «Muere en accidente de tráfico Ruiz de Alda ex subgobernador del Banco de España» (en castellà). El País [Madrid], 31-07-1988. ISSN: 1134-6582.
# Bordèras de Loron

Bordèras de Loron (en francès Bordères-Louron) és un municipi francès del departament dels Alts Pirineus, a la regió d'Occitània. Des del 1972 aplega l'antic municipi d'Ilhat.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| -- | -- | 132 | 132 | 115 | 148 | 152 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat |
| 1995-2004 | Charles Ghirardi |
| 2004-2008 | Marc Fanès |
| 2008- | Alain Masalle |

## Referències

* ↑ Toponímia occitana
# Creu de terme de Palà de Coma

La Creu de terme de Palà de Coma és un monument que forma part de l'Inventari del Patrimoni Arquitectònic Català de la vila de Cardona (Bages).
La podem trobar al barri de Coma, a la vora del camí que porta de Coma cap al barri de Bergús.

## Descripció

És una creu de terme en forma de creu llatina de pedra realitzada en un sol bloc. La base també és un bloc únic. No hi ha inscripcions ni dates.
Segons la documentació aportada, aquesta creu ha estat desplaçada del seu indret original tot i que, es creu, que aquest no deuria ser gaire llunyà de l'actual.

## Referències

* «Creu de terme de Palà de Coma». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 23 abril 2012].
# Vinogradovita

La vinogradovita és un mineral de la classe dels silicats. Va ser anomenada en honor d'Aleksander Pavlovich Vinogradov (1895-1975).

## Característiques

La vinogradovita és un inosilicat de fórmula química Na₄Ti₄(Si₂O₆)[(Si,Al)₄O$_{10}$]O₄·(H₂O,Na,K)₃. Cristal·litza en el sistema monoclínic. Els seus cristalls són prismàtics, allargats al llarg de [100], amb forma d'espasa o fulla, de fins a 4 mm; comunament en esferulites, de fins a 1 cm, i agregats fibrosos irregulars. La seva duresa a l'escala de Mohs és 4.
Segons la classificació de Nickel-Strunz, la vinogradovita pertany a «09.DB - Inosilicats amb 2 cadenes senzilles periòdiques, Si₂O₆; minerals relacionats amb el piroxens» juntament amb els següents minerals: balifolita, carfolita, ferrocarfolita, magnesiocarfolita, potassiccarfolita, vanadiocarfolita, lorenzenita, lintisita, punkaruaivita, eliseevita, kukisvumita, manganokukisvumita, paravinogradovita, nchwaningita, plancheïta, shattuckita, aerinita i capranicaïta.

## Formació i jaciments

La vinoradovia és un mineral hidrotermal de fase tardana que es forma en cavitats i filons, substituint minerals amb titani, en pegmatites alcalines en massisos alcalins diferenciats. Va ser descoberta al mont Lepkhe-Nel'm, al massís de Lovozero (Península de Kola, óblast de Múrmansk, Rússia). També ha estat descrita al Canadà, els Estats Units, Groenlàndia, el Marroc, Namíbia i altres indrets de Rússia.
Sol trobar-se associada amb altres minerals com: lorenzenita, lamprofil·lita, catapleiïta, neptunita, labuntsovita, titanita i calcita.

## Referències

* 1 2 3 «Vinogradovite» (en anglès). Mindat. [Consulta: 7 novembre 2015].
* 1 2 3 «Vinogradovite» (en anglès). Handbook of Mineralogy. Arxivat de l'original el 8 de maig 2019. [Consulta: 15 setembre 2018].
# José Ramón Mateos Martín

José Ramón Mateos Martín (Madrid, 30 de maig 1975) és un polític de les Illes Balears, regidor de Formentera i diputat al Congrés dels Diputats en la VIII legislatura.

## Biografia

Els seus pares es van establir a Formentera. Estudià geografia a la Universitat de les Illes Balears i a la Universitat de Barcelona. A les eleccions municipals espanyoles de 1999 formà part de la Coalició d'Organitzacions Progressistes (COP), de manera que de 1999 a 2000 fou coordinador de la Conselleria per a Assumptes de Formentera al Consell Insular d'Eivissa i Formentera. El maig de 2000 substituí Enric Barot a l'ajuntament de Formentera com a regidor d'urbanisme, i va renovar el càrrec a les eleccions municipals espanyoles de 2003 amb la COP.
Fou elegit diputat dins les llistes del PSIB-PSOE a les eleccions generals espanyoles de 2004. De 2004 a 2008 ha estat secretari primer de la Comissió mixta Congrés-Senat per a les relacions amb el Tribunal de Comptes.

## Referències

* ↑ José Ramón Mateos Arxivat 2015-09-23 a Wayback Machine. a l'Enciclopèdia d'Eivissa i Formentera
* ↑ Fitxa del Congrés dels Diputats

## Enllaços externs

* Bloc de José Ramón Mateos Martín
# Spryita

La spryita és un mineral de la classe dels sulfurs que pertany al grup de l'argirodita.

## Característiques

La spryita és una sulfosal de fórmula química Ag₈(As$^{3+}$$_{0,5}$As$^{5+}$$_{0,5}$)S₆. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema ortoròmbic. És l'anàleg d'arsènic de l'argirodita i de la canfieldita. Es tracta d'un mineral molt interessant en ser una sulfosal amb dos valències d'arsènic, possiblement l'únic amb aquesta característica. Ha estat reportada com la primera argirodita natural que conté As$^{3+}$.

## Formació i jaciments

Va ser descoberta a la mina Uchucchacua, a la província d'Oyon (Departament de Lima, Perú). Es tracta de l'únic indret on ha estat trobada aquesta espècie mineral.

## Referències

* ↑ «Spryite» (en anglès). Mindat. [Consulta: 22 novembre 2016].
# Anwar Siraj

Anwar Siraj (Etiòpia, 8 de desembre de 1978) és un exfutbolista etíop de la dècada de 2000.
Fou internacional amb la selecció de futbol d'Etiòpia. Pel que fa a clubs, destacà a EEPCO FC i Saint-George SA. També jugà a Oman i Iemen.

## Referències

* ↑ Anwar Siraj a National-Football-Teams.com (anglès)
# Boophis mandraka

Boophis mandraka és una espècie de granota de la família dels mantèl·lids endèmica de Madagascar.
Està amenaçada d'extinció per la pèrdua del seu hàbitat natural.

## Referències

* Fordham et al (2006). Boophis mandraka. Llista Vermella de la UICN, Unió Internacional per a la Conservació de la Natura, 2006. Consultat el 4 gener 2008 (en anglès). (anglès)
# SOS Titanic

SOS Titanic és una pel·lícula per a la televisió del 1979. Tracta sobre el tràgic viatge del transatlàntic Titanic el 1912. La història està contada des de la perspectiva de tres grups de passatges de primera, segona i tercera classe. El guió fou escrit per James Costigan i la pel·lícula fou dirigida per William Hale.

## Argument

Els passatgers de primera classe inclouen a John Jacob Astor IV, la seva esposa Madeleine Talmage Force i la seva amiga, que fou rebatejada com la "insubmergible" Molly Brown; una altra parella en lluna de mel, Daniel i Mary Marvin, i Benjamin Guggenheim, que de retorn amb la seva dona i fills després d'haver protagonitzat un escandalós afer.
La major part de l'argument tracta sobre la història d'amor entre Lawrence Beesley (David Warner, qui tornaria a aparèixer a la pel·lícula Titanic de 1997) i Leigh Goodwin (Susan Saint James).
L'argument se centra en l'experiència de deu immigrants irlandesos, els quals són representats primerament apropant-se al port de Queenstown, Irlanda. Aquests personatges, tots basats en gent real, inclouen a Katie Gilnagh, Kate Mullens, Mary Agatha Clynn, Bridget Bradley, Daniel Buckley, Jim Farell, Martin Gallagher i David Chartens. Durant el viatge inaugural, Martin Gallagher s'enamorà d'una "bellesa irlandesa".
# Creu de terme de Moja

La Creu de terme de Moja és un creu de terme del municipi d'Olèrdola (Alt Penedès) inclosa en l'Inventari del Patrimoni Arquitectònic de Catalunya.

## Descripció

És una creu missional de pedra. Presenta una base de dos esglaons octogonals de diàmetre decreixent en alçada. Al damunt tenim el sòcol sobre el que descança el fust que, juntament amb la magolla, mostren un perfil de vuit cares. La creu té el braços acabats amb flor de lis. A la part central de la creu hi ha la inscripció: "Record de la Santa Missió 1950"

## Referències

* ↑ «Creu de terme de Moja». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 febrer 2015].
# Vireó pitgrís

El vireó pitgrís (Hylophilus semicinereus) és un ocell de la família dels vireònids (Vireonidae).

## Hàbitat i distribució

Habita la selva pluvial, a les terres baixes a l'est de Colòmbia i sud de Veneçuela, Guaiana Francesa, Brasil amazònic i extrem nord-est de Bolívia.

## Referències

* ↑ «Vireó pitgrís». Cercaterm. TERMCAT, Centre de Terminologia. Rev. 10/05/2023(català)
# José Ramón Pascual Monzó

José Ramón Pascual Monzó (València, 1952) és un polític valencià, diputat al Congrés dels Diputats en la IV, V i VI legislatures.

## Biografia

Ha treballat com a enginyer tècnic agrícola, ha estat president de la Federació de Joves Agricultors al País Valencià i representant dels Joves Agricultors d'Espanya a la CEE el 1980-1981. Militant del Partit Popular, fou elegit diputat per la província de València a les eleccions generals espanyoles de 1989, 1993 i 1996. Ha estat vocal de la Comissió d'Agricultura, Ramaderia i Pesca del Congrés dels Diputats.
Entre altres càrrecs, ha estat membre del Comitè Consultiu de l'Arròs de la CEE el 1986-1989 i del Comitè Executiu de l'Associació Valenciana d'Agricultura (AVA), director general d'Administració Territorial del Govern Valencià el 2001. Des del 2004 és membre de la Confederació de Cooperatives del País Valencià. El 2007 fou nomenat Director General de Comercialització de la Conselleria d'Agricultura, Pesca i Alimentació del Govern Valencià.

## Referències

* ↑ «Cooperatives dels Països Catalans». Arxivat de l'original el 2020-09-25. [Consulta: 6 desembre 2018].
* ↑ «Pàgina de Confecova». Arxivat de l'original el 2011-07-10. [Consulta: 7 agost 2008].
* ↑ «Valencia Hui, 6-7-2007». Arxivat de l'original el 2007-09-14. [Consulta: 7 agost 2008].

## Enllaços externs

* Fitxa del Congrés
# Societat Ciclista Punta Galea

La Societat Ciclista Punta Galea (en basc i oficialment: Punta Galea Txirrindulari Elkartea) del barri d'Algorta de Getxo (Biscaia, País Basc) és una institució sense ànim de lucre que té com a àmbit d'actuació el ciclisme.
Es tracta d'un dels principals conjunts del planter ciclista biscaí, pel qual té equips en totes les categories inferiors: escoles (alevins i infalntils), cadets i juvenils. Entre els ciclistes que després d'haver passat per la societat ciclista han arribat a professionals hi ha Javier i Ricardo Otxoa, Roberto Laiseka, Mikel Zarrabeitia, Iñigo Landaluze i Jónathan Castroviejo.
A més de la seva feina de planter (que és la seva principal activitat), organitza anualment des del 1987 el Circuit de Getxo, una cursa ciclista professional (actualment és 1.1 de l'UCI Europa Tour, i al que hi participen alguns equips de l'UCI World Tour) que data del 1924 i que des del 2001 també s'anomena Memorial Ricardo Otxoa, en record al ciclista format al club i mort després de ser atropellat per un automòbil durant uns entrenaments amb el seu germà Javier.

## Referències

* ↑ La Sociedad Ciclista Punta Galea empieza a rodar, El Correo, 6 de març de 2012
* ↑ Ciclistas tutelados, El País, 31 de juliol de 2001
* ↑ El Circuito Ciclista de Getxo provocará afecciones de tráfico este jueves y el viernes, 20 Minutos, 29 de juliol de 2015

## Enllaços externs

* Página oficial (castellà)
# Boophis microtympanum

Boophis microtympanum és una espècie de granota de la família dels mantèl·lids endèmica de Madagascar.
Està amenaçada d'extinció per la pèrdua del seu hàbitat natural.

## Referències

* Fordham et al (2006). Boophis microtympanum. Llista Vermella de la UICN, Unió Internacional per a la Conservació de la Natura, 2006. Consultat el 4 gener 2008 (en anglès). (anglès)
# Cuevas de Almudén

Cuevas de Almudén és un municipi d'Aragó, situat a la província de Terol i enquadrat a la comarca de les Conques Mineres.
Evolució demogràfica :
| 1991 | 1996 | 2001 | 2004 |
| 120 | 111 | 104 | 115 |
# Voto (llengua)

El voto fou una llengua ameríndia de la família txibtxa, relacionada amb el rama parlat a Nicaragua, i que s'havia parlat pels botos a les províncies d'Alajuela i Heredia (Costa Rica).

## Bibliografia

* Loukotka, Čestmír. 1968. Languages of the Andean Tribes. In Čestmír Loukotka, Classification of the South American Indian Languages, 234-278. Los Angeles: Latin American Center. ISBN 9780879031077

## Referències

* ↑ Ángel López García. Presentación de las lenguas y culturas chibchas, 1995, p. 26.
Viccionari
# Kayupovaïta

La kayupovaïta és un mineral de la classe dels silicats.

## Característiques

La kayupovaïta és un fil·losilicat de fórmula química Na₂Mn₁₀[(Si₁₄Al₂)O₃₈(OH)₈]·7H₂O. Va ser aprovada com a espècie vàlida per l'Associació Mineralògica Internacional l'any 2022, i encara resta pendent de publicació. Cristal·litza en el sistema monoclínic. És l'anàleg amb sodi dominant de la bannisterita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del museu mineralògic de la Universitat Estatal de Sant Petersburg (Rússia), amb el número de catàleg: ml de 458.

## Formació i jaciments

Va ser descoberta al dipòsit d'Ushkatyn Núm. 3, un dipòsit de ferro, manganès, plom, zinc i bari que es troba a la localitat de Zhayrem, a Karazhal (Província de Kharagandí, Kazakhstan), sent aquest l'únic indret de tot el planeta on ha estat descrita aquesta espècie mineral.

## Referències

* ↑ «Kayupovaite» (en anglès). Mindat. [Consulta: 9 novembre 2022].
* ↑ «Ushkatyn No. 3 deposit, Ushkatyn deposits (Ushkatan), Zhayrem (Zhairem), Karazhal, Karaganda Region, Kazakhstan». Mindat. [Consulta: 9 novembre 2022].
# Societat Catalana d’Arqueologia

Societat Catalana d'Arqueologia (SCA) és una entitat constituïda el 1983 amb la finalitat de difondre l'arqueologia i la protecció del patrimoni.
L'SCA, com a associació professional, s'encarrega de vetllar per l'activitat dels arqueòlegs en l'àmbit català, amb la intenció de reforçar la consciència de col·lectiu, esdevenir grup d'opinió, i fer la funció de col·legi professional, amb prestacions per als associats. Organitza seminaris, cursos, conferències, itineraris i tallers i ofereix, per als seus associats, un butlletí mensual, dossiers i assessorament. Disposa també d'una biblioteca.

## Referències

* ↑ Hernández i Gasch, Jordi «Societat Catalana d'Arqueologia». Gran Enciclopèdia Catalana (GEC). Barcelona: Grup Enciclopèdia Catalana [Consulta: 22 octubre 2020].

## Enllaços externs

* Societat Catalana d’Arqueologia - Lloc web oficial
# Boophis opisthodon

Boophis opisthodon és una espècie de granota de la família dels mantèl·lids endèmica de Madagascar.

## Referències

* Fordham et al (2006). Boophis opisthodon. Llista Vermella de la UICN, Unió Internacional per a la Conservació de la Natura, 2006. Consultat el 4 gener 2008 (en anglès). (anglès)
# SPA

SPA té els següents significats:
* Socialistische Partij Anders (SP.A), partit polític de Flandes
* Partit Socialista d'Amèrica (del nom en anglès Socialist Party of America), partit polític històric dels Estats Units
* Società per Azioni (S.p.A.), versió italiana de la Societat anònima
* Società Piemontese Automobili (SPA), antiga empresa fabricant d'automòbils amb seu a Torí
* Spa també és el nom d'una ciutat de Bèlgica
* Un spa també és un establiment de salut amb tractaments basats en l'aigua
# Creixement exponencial

El terme creixement exponencial s'aplica generalment a una magnitud M tal que la seva variació en el temps és proporcional al seu valor, el qual implica que creix molt ràpidament en el temps d'acord amb l'equació:
$M_{t}=M_{0}\cdot e^{rt}\,$
On:
    M$_t$ és el valor de la magnitud en el moment t > 0;
    M$_0$ és el valor inicial de la variable, valor en t = 0, quan comencem a mesurar-la;
    r és l'anomenada taxa de creixement instantània, taxa mitjana de creixement durant el temps transcorregut entre t = 0 i t > 0;
    e = 2,718281828459...
El nom es refereix al creixement d'una funció exponencial de la forma $y=a^{x}$ amb $r=\ln(a)$. Es pot il·lustrar el creixement exponencial prenent en l'última equació $a=2$ i $x$ un valor sencer. Per exemple, si $x=4$, llavors $y=2^{4}=16$. Si $x=10$ llavors $y=1024$. i així successivament.
# Volcom

Volcom és una marca de roba esportiva orientada als esports de taula que té la seu a Costa Mesa.

## Història

Volcom va ser fundada l'any 1991 per Richard «Wooly» Woolcott i Tucker «T-Dawg» Hall, que van basar el caràcter de l'empresa en les seves pròpies experiències amb els esports de taula.
Chet Thomas va ser el primer skater professional patrocinat per la marca. El 1995, Volcom va ser la primera empresa d'esports d'acció a crear un segell discogràfic, Volcom Entertainment. La primera botiga pròpia de Volcom va obrir al públic el 23 de novembre de 2002 a Los Angeles.
L'abril de 2005, la companyia va adoptar el seu nom actual, Volcom Inc, i va sortir a borsa el 29 de juny de 2005, quan Wachovia Securities, DA Davidson i Piper Jaffray van subscriure una oferta pública inicial al NASDAQ amb un preu de 4,69 milions d'accions a 19 dòlars per acció, recaptant un total de 89 milions de dòlars.
El 2011, l'empresa francesa Kering, va comprar Volcom per 24,50 dòlars l'acció, valorant la companyia en 608 milions de dòlars. Des de l'adquisició, Kering ha intentat expandir i diversificar la marca Volcom. El 2019 Authentic Brands Group va comprar Volcom a Kering.

## Referències

* ↑ «Steris named Volcom CEO, Woolcott moves to executive chairman». business.transworld.net/. [Consulta: 26 juliol 2013].
* ↑ Volcom. «Frequently Asked Questions». Volcom. Volcom, Inc. Arxivat de l'original el September 5, 2012. [Consulta: August 20, 2012].
* ↑ «the Volcom story». volcom.com. Arxivat de l'original el August 1, 2013. [Consulta: 26 juliol 2013].
* ↑ Ryan Richardson SundanceBeach.com, January 28, 2012.
* ↑ Transworld. «VOLCOM OPENS FIRST RETAIL STORE». Transworld Snowboarding, 27-11-2002. [Consulta: August 20, 2012].
* ↑ «Stores». Volcom. Arxivat de l'original el November 16, 2012. [Consulta: 9 novembre 2012].
* ↑ Bellantonio, Jennifer AllBusiness.com, Inc, January 28, 2008.
* ↑ Disko. «Volcom sells Electric brand» (en anglès). www.kering.com. [Consulta: 14 maig 2019].
* ↑ «Volcom launches footwear collection for fall 2013». shop-eat-surf.com/. Arxivat de l'original el February 25, 2014. [Consulta: 26 juliol 2013].
* ↑ «Abg Acquires Volcom», April 3, 2019.
# Wellala

Wellala o Vellala o Vellalar (plural Wellales o Vellales) és el nom de la principal casta tàmil de Sri Lanka. Es van originar per emigracions de tàmils des del sud de l'Índia al segle xiii.
Avui dia han donat origen a moltes castes i moltes comunitats reclamen origen vellala. Durant el període de independència de facto del Tamil Eelam, els líders del grup dominant eren de la casta karaiyar, que es considerava inferior a la vellala, i es diu que van promocionar l'abolició de les castes més per superar aquesta consideració que per les seves posicions socialistes.

## Referències

* Ceylon and the Hollanders, 1658-1796, per Paulus Edward Pieris, 1918